ব্যাহত মেট্রো পরিষেবা, স্টেশনে স্টেশনে যাত্রীদের ভিড়, জখম মহিলা

কলকাতা: সকালের ব্যস্ত ব্যাহত মেট্রো পরিষেবা (Kolkata Metro)। বুধবার অফিস টাইমে পর পর বাতিল মেট্রো যার জেরে স্টেশনে স্টেশনে থিক থিক করছে যাত্রীদের ভিড়। ভিড়ের চাপ এতটাই বেশি ছিল যে দমদম স্টেশনে (Dumdum Metro Station) যাত্রীদের ধাক্কায় পড়ে জখম এক মহিলাও। যাত্রীরা জানাচ্ছেন, এদিন দুপুর পৌনে ১টা নাগাদ কবি সুভাষ থেকে দমদমগামী লাইনে পরিষেবা ব্যাহত। অন্তত তিনটি মেট্রো দমদম স্টেশনে এসে পৌঁছয়নি। একের পর এক মেট্রো বাতিল (Several Metros Cancelled Passengers Waiting)। তার জেরে ভিড়ে গা গলানো যাচ্ছে না মেট্রো স্টেশন গুলিতে। কিন্তু কেন মেট্রো বাতিল, সে ব্যাপারে এখনও পর্যন্ত কর্তৃপক্ষের তরফে কোনও ব্যাখ্যা মেলেনি। স্টেশনে এ ব্যাপারে কোনও ঘোষণাও হয়নি বলে জানিয়েছেন যাত্রীরা।

কলকাতা মেট্রো শহরবাসীর কাছে লাইফ লাইন। বিগত কয়েক মাস ধরে মেট্রো পরিষেবা নিয়ে যাত্রীদের মধ্যে তীব্র ক্ষোভ জমেছে। যাত্রীদের অভিযোগ, দিনের পর দিন সময় মিলছে না মেট্রো। ছয় মিনিটের জায়গায় মেট্রো আসছে কখনও ৯ তো ১০ থেকে ১২ মিনিট পরে। মেট্রো এলেও ভিড়ের চাপে অনেকেই উতেই পারছেন না মেট্রোতে। মেট্রো উঠলেও ভিড়ের চাপে দমবন্ধে হয়ে যাচ্ছে যাত্রীদের। সব সময় কাজ করছে না মেট্রোর এসি। কোনও সময় স্টেশনে গেটে খুলে দীর্ঘ সময় দাঁড়িয়ে থাকছে মেট্রো। অনেক যাত্রীর অভিযোগ, ঘোষণা ছাড়াই বাতিল হয়ে যাচ্ছে মেট্রো। কালীঘাট, রবীন্দ্র সরবর, শোভাবাজার, টালিগঞ্জ, পার্কস্ট্রিট-সহ ব্যস্ততম স্টেশনে যেখানে সারা দিনরাত যাত্রীদের ভিড় লেগেই থাকে সেখানে ছয়টা কাউন্টার থাকার সত্ত্বেও মাত্র ২টো কাউন্টার খোলা থাকে। ব্যস্ত সময় লম্বা লাইনে দাঁড়িয়ে থাকতে হয় যাত্রীদের। বেশির ভাগ সময় কাজ করে না অনলাইন মেশিন। এতকিছুর নিরব কর্তৃপক্ষ।

আরও পড়ুন: সঞ্জয়ের ফাঁসির আর্জি নিয়ে হাইকোর্টে রাজ্য, বিরোধিতা করল সিবিআই

বুধবারও সেই মেট্রো বাতিলের সমস্যার জেরে জখম হলেন মহিলা। মেট্রো কর্তৃপক্ষ সূত্রে খবর, ডাউন প্ল্যাটফর্মে পৌনে ১২টা নাগাদ একটি মেট্রো আচমকা বিকল হয়ে যাওয়ায় ওই প্ল্যাটফর্ম থেকে ট্রেন ছাড়তে পারছে না। পাশের আপ প্ল্যাটফর্ম থেকে ট্রেন চলাচল শুরু হলেও পরিষেবা বিলম্বিত হচ্ছে। মেট্রো কর্তৃপক্ষের অবশ্য দাবি, পরিষেবা বন্ধ হয়নি। যাত্রীরাই জানান, পর পর তিনটি মেট্রো বাতিল হওয়ার পর একটি মেট্রো আসে। কিন্তু ভিড় এতই বেশি ছিল যে, অনেক যাত্রীই মেট্রোয় উঠতে পারেননি। মেট্রোয় উঠতে গিয়ে চোট পেয়েছেন বেলঘরিয়ার বাসিন্দা পুতুল দে। অনেকক্ষণ পর দমদমে একটি মেট্রো ঢুকতেই তাতে ওঠার চেষ্টা করেন পুতুল দে। সেই সময় হুড়োহুড়িতে পিছন থেকে অন্য যাত্রীরা ধাক্কায় সঙ্গে সঙ্গে মেট্রোর ভিতরে হুমড়ি খেয়ে পড়ে যান তিনি। তাঁর পায়ে চোট লাগে। আহত যাত্রী অভিযোগ, রবীন্দ্র সদন যাব। দমদমে ১৫-২০ মিনিট দাঁড়িয়েছিলাম। মেট্রো আসার পর উঠতে গিয়ে পিছন দিক থেকে যাত্রীদের ধাক্কায় পড়ে গিয়েছি। পায়ে চোট লেগেছে।

অন্য খবর দেখুন